Wčera smy w krótkopowěsćomaj pisali, zo běštaj serbskaj konjacaj sportowcaj Pětr Bobka z Miłoćic a Hana Brězanec z Prawoćic na turněrje w Dierje-Nieschützu pola Mišna prěnje a druhe městno wobsadźiłoj.
W braniborskim Klein-Marzehnsu je so tež Chróšćanski pohonč Lukas Wenderoth (Konjace sportowe towarstwo při Klóšterskej wodźe Pančicy-Kukow) ze štyrilětnym walachom Elbfürstom za zwjazkowy championat jednopřežnych zapřahow we Warendorfje kwalifikował. A w Kulowje dožiwichu přiwisnicy konjaceho sporta wjacore prědnje zaměstnjenja jěcharjow z wokoliny.
Tu někotre wuslědki wurisanjow:
Křižne skakanje
1. Sarah Krječmarjec, KST Šešow
2. Sarah Pflugec, KST Kulow
3. Alexandra Hermann, ST Großgrabe
E-skakanje
1. Lätitzia Boden, bjez towarstwa
2. Tom Schindler, KST Šešow
3. Sarah Krječmarjec, KST Šešow
A-skakanje
1. Nadine Schneider, KST Kulow
2. Theresia Scholze, KST Kulow
3. Sarah Pflugec, KST Kulow
L-skakanje
1. André Schlegel, KST Kulow
2. Magdalena Šeferec, KST Kulow
3. Laurin Schäfer, RFV Reuthen
ST Wjelećin
– SJ Chrósćicy 0:2 (0:1)
Zestawa hosći: Králíček – Bětnar, Cyž, Zahrodnik, Šafář, Schulze (79. Teichmann), Kunze (89. Latkolik), Domaška, Runt, Věchet (86. Budar), Młynk
Hižo 29. raz bě při słónčnym, ale chłódnym wjedrje Sportowe towarstwo Hornja Hórka přeprosyło na hórski běh na bliski Mnišonc.
Sokoł Ralbicy/Hórki
– TSV Połčnica 1920 3:1 (1:1)
Zestawa domjacych: Gloxyn – Korjeńk, B. Bjeńš, Zynda, Bejma, Šołta, S. Bjeńš, Šewc, Bejmak, Domaška, Kurjat (52. Schultz)
Trenarjej Sokoła Ralbicy/Hórki je hnydom šěsć koparjow pobrachowało, tak zo dyrbješe wón znowa kapitana rezerwy Heika Zyndu do škita zwołać. Kaž hižo tydźenja w pokalnej hrě pokaza tón wospjet suwerenu hru. Někotři přihladowarjo njeběchu hišće prawje w stadionje, da hižo klinkaše, ale we wrotach Gloxyna. Spěšny nadběh zamó Połčničanski hrajer po třećim pospyće do wrotow sunyć (5.). Wotnětka pak nawjedowaše Sokoł. Wosebje Šołta so na prawym křidle často přesadźi, jeho flanki pak ženje praweho sobuhrajerja njedocpěchu. Tež flanki a přihrawki dalšich Sokołow běchu jenička katastrofa. Jako so hižo wšitcy na połčasny zastatk nastajichu, skoči po róžku Křesćan Bejmak najwyše a třěli z hłójčku wolóžace 1:1.
Wokrjesna wyša koparska liga
Kulow – Hnašecy/Dobruša2:5 (1:1)
Ćisk – Łuty7:0 (1:0)
Kinspork – Póst Budyšin 3:4 (2:3)
Wjelećin – Chrósćicy0:2 (0:1)
Ralbicy/Hórki – Połčnica 3:1 (1:1)
Čoło tabulki
1. Chrósćicy 26 62 : 21 63
2. Hory 25 65 : 26 49
3. Großröhrsdorf 26 69 : 44 49
4. Ralbicy/Hórki 25 62 : 26 48
5. Rakecy 26 52 : 42 42
6. Póst Budyšin 26 59 : 50 40
7. Hnašecy/Dobruša 24 52 : 34 37
K poslednimaj hromaj sezony we wokrjesnej lize dyrbjachu volleyballisća ST Marijineje hwězdy do Biskopic. Tam wočakowaše jich team, kotryž běchu w prěnjej połseriji hišće z 2:1 přewinyli. Nimo toho přichwatachu tež Sokoljo z Budyšina do Biskopičanskeje hale a měrjachu hišće raz mocy z klóšterskimi hrajerjemi. Kak hrě wuńdźeštej, zhoniće w slědowacych linkach.
VV Biskopicy – ST Marijina hwězda 2:1 (18:25; 25:13; 17:15)
W Kumwałdźe wotmě so mjeztym hižo 6. běh na 556 metrow wysoki Čornobóh. Tele woblubowane sportowe wurisanje organizuje wot lěta 2011 Budyski měšćanski zwjazk CDU w kooperaciji z lochkoatletiskim zjednoćenstwom Čerwjeno-běli 90 a z Kumwałdskim městnym zwjazkom CDU. Při Kumwałdskej wyšej šuli stej start a cil wšitkich běhow.
Na wubědźowanskich distancach 1,7 km, 3,5 km, 8,2 km a 15,7 km-trail doběža cyłkownje 301 atlet do cila, mjez nimi wjacori zahorići serbscy běharjo. Woni wuwojowachu sej slědowace městna: jedne cyłkowne prěnje a w starobnych skupinach štyri prěnje, trójce třeće, jónu šeste a jónu jědnate městno.
FSV Budissa Budyšin
– FSV 63 Luckenwalde 1:2 (0:0)
Zestawa domjacych: Jakubov – Kolan, Klippel (67. Fröhlich), Pfanne, Kral, Hausdorf, Hoßmang, Rosendo, Reher, Walther, Hansch (62. Salewski)
Wjele dypkow sej koparjo Budissy Budyšin w druhej połseriji hišće nahrali njejsu. Tak chcychu přećiwo cyłkam z pincy tabulki dypkować. W Rathenowje so jim to poradźiło njebě, nětko wočakowachu doma FSV Luckenwalde. 400 přihladowarjow měješe nadźiju na tři dypki, wšako hrajachu Budyšenjo přećiwo předposlednjemu tabulki. Wo prěnim połčasu so tu wjele pisać njehodźi, Walther a Rosendo měještaj dwě minišansy.
FSV Optik Rathenow
– FSV Budissa Budyšin 2:1 (0:0)
Zestawa hosći: Jakubov – Kolan, Klippel, Fröhlich, Kral, Hausdorf, Hoßmang, Salewski (61. Heineccius), Reher, Walther, Hansch (76. Kunert)
Po dobytym dypku w Auerbachu, jako hraješe Budissa tam přez dołhi čas jeno z dźesaćomi, nadźijachu so jeje koparjo pola poslednjeho tabulki w Rathenowje na pozitiwny wukon a wuslědk. Hosćićelski cyłk njeje ani hišće jednu domjacu hru dobyć móhł. To chcychu Budyšenjo wězo znowa znjemóžnić. Štož pak woni pokazachu, njebě kopańca, kotraž měła so w regionalnej lize hrać. Běše to arogantny wustup abo snano tola njezamóžnosć? W prěnich dźesać mjeńšinach drje Budissa hru postajowaše, bórze pak hosćićel pytny, zo je tón dźeń tež za njeho něšto móžne. Wón wědźeše, wo čo dźe. Hosćo pak njemějachu po zdaću trjeba wo dypki wojować.
Awtor dźensa
Clemens Šmit
Wšojedne, wo kotrym kwasu w Serbach rěčimy, sy-li tam něhdźe z hosćom, móžeš sej dweju wěckow wěsty być. Sprěnja, zo sydatej k wobjedu kwasna poliwka a na to chrěn z howjazym mjasom. Zdruha, zo słyšiš na tajkim swjedźenju wjace měnjenjow ekspertow a posudkow kołowokoło swěta kopańcy, hač by sej tajkich w nowinach a interneće načitać móhł. Podobnje dźěše so tež mi. Běch do Šunowa na slěborny kwas Ralbičanskeje koparskeje korifeje a jeho mandźelskeje prošeny. Wězo je tam wo kopańcu šło, a hdys a hdys padnyštej tež słowje europeada a wubranka.
pol_Latn szl_Latn umb_Latn fuv_Latn fao_Latn lug_Latn pag_Latn fuv_Latn szl_Latn nno_Latn fao_Latn fuv_Latn nno_Latn nno_Latn lug_Latn slv_Latn nno_Latn nno_Latn ltz_Latn szl_Latn lim_Latn ces_Latn szl_Latn hau_Latn hrv_Latn szl_Latn ces_Latn jav_Latn crh_Latn eng_Latn lim_Latn szl_Latn pol_Latn szl_Latn szl_Latn ces_Latn fur_Latn pol_Latn est_Latn isl_Latn crh_Latn szl_Latn afr_Latn szl_Latn szl_Latn ltg_Latn azb_Arab szl_Latn szl_Latn ltz_Latn ltg_Latn nno_Latn szl_Latn ceb_Latn lim_Latn szl_Latn